ZIBALO
IKUTI mwabala muteende uuli woonse, ikuti mwalangilila cipekupeku naa kuswiilila wayilesi, muyoojana makani manji aamba micito yazigwebenga, inkondo alimwi amilandu! Amuyeeye zintu nzyomulibilika lwenu kumugama. Ambweni bulwazi naa kufwidwa muyandwa kwamupa kuusa kapati. Mulakonzya kulimvwa bwakalimvwa mwaalumi mubotu Jobu iwakati ‘wakaluuside kapati akaambo kamapenzi.’—Jobo 10:15, BT.
Amulibuzye kuti:
Ibbaibbele lilapa bwiinguzi bukkazyika moyo kujatikizya mibuzyo eeyi.
“Uyoosindula misozi yoonse kumeso aabo, takukooyooba limbi lufu, nikuba kuomoka nikuba kulila nikuba kuciswa.”—Ciyubunuzyo 21:4
“Cilema unooya busotauka mbuli insya.”—Isaya 35:6
“Meso aaboofu ayoobononona.”—Isaya 35:5
“Boonse abali muzyuumbwe, bayoozwa.”—Johane 5:28, 29
“Takukooyooba naba omwe akati kabantu banyika uuamba kuti, Ndaciswa.”—Isaya 33:24
‘Maila ayoovwula anyika.’—Intembauzyo 72:16
Mutafwambaani kuzikaka izyaambwa mumapeeji aamusyule kuti nkulombozya buyo ikutakonzyi kuzwidilila. Leza wasyomezya kuzizuzikizya zyoonse eezyi alimwi Ibbaibbele lilapandulula mbwaya kuzizuzikizya.
Pele Ibbaibbele lilagwasya munzila azimbi zinji. Lilapa inzila iimusololela kukuba abuumi bubotu kapati ncobeni noliba lino. Amukkale ansi kuyeeya kwaciindi cisyoonto azintu zimupa kulibilika amapenzi ngomujisi. Zilakonzya kubikkilizya kubula mali, imapenzi aamumukwasyi, ikuciswa-ciswa naa kufwidwa muyandwa. Ibbaibbele lilakonzya kumugwasya kuliyumya mumapenzi aaliko sunu alimwi lilakonzya kumukatalusya kwiinda mukwiingula mibuzyo mbuli yeeyi:
Ikubala bbuku lino nkomucita kutondezya kuti mulayandisisya kuzyiba ncoliyiisya Bbaibbele. Ibbuku lino lilamugwasya. Amubone kuti imincali ilijisi mibuzyo yayo ansi apeeji. Ituulunzuma twabantu balaikkomanina nzila yakubuzya akwiingula nobabandika zili mu Bbaibbele a Bakamboni ba Jehova. Tusyoma kuti anywebo muyookukkomanina. Leza amulongezye mbomutalika kwiiya cini ncoliyiisya Bbaibbele munzila iikondelezya alimwi iikkazyika moyo!
KULI mabbuku amagwalo aali 66 mu Bbaibbele lyoonse. Alaandaanizyidwe azyaandaano alimwi atupango kutegwa cuube-ube kujana mpomuyanda. Kujatikizya magwalo aali mubbuku lino, inamba yakusaanguna iitobela zina lyabbuku naa lugwalo yaamba caandaano cabbuku naa lugwalo lwamu Bbaibbele, amane iitobela yaamba kapango. Mucikozyanyo, “2 Timoteo 3:16” caamba lugwalo lwabili lwakalembelwa Timoteo, caandaano ca 3, akapango ka 16.
Mulafwambaana kulizyiba kabotu Bbaibbele kwiinda mukubala magwalo oonse aabikkidwe mubbuku lino. Alimwi inga cainda kugwasya ikuti mwacita bubambe bwakubala Bbaibbele abuzuba. Kwiinda mukubala zyaandaano zyotatwe kusikila kuli zyosanwe abuzuba, mulakonzya kulibala Bbaibbele lyoonse mumwaka omwe.
zul_Latn bem_Latn sna_Latn nya_Latn bem_Latn umb_Latn sna_Latn bem_Latn sna_Latn knc_Latn bem_Latn bem_Latn bem_Latn bem_Latn bem_Latn